लड़ाकू विमान खरीद संबंधी फाइल सड़क पर मिली  
ये रक्षा मंत्रालय के एक निदेशक के पास थी। ऑफसेट पॉलिसी के तहत विमान कंपनियों को जहाज़ों की आधी कीमत का निवेश भारत में करना होगा।
भारतीय वायुसेना के लिए खरीदे जाने वाले 126 लड़ाकू विमानों की एक गुम फाइल सड़क किनारे पड़ी मिली है। दिल्ली मेंमिली ये फाइल ऑफसेट पॉलिसी की है। और ये रक्षा मंत्रालय के एक निदेशक के पास थी। ऑफसेट पॉलिसी के तहत विमान कंपनियों को जहाज़ों की आधी कीमत का निवेश भारत में करना होगा। कहा जा रहा है कि इस फाइल में जहाज़ों से जुड़ी कोई संवेदनशील जानकारी नहीं थी। लेकिन सौदे को हासिल करने के लिए विमान कंपनियों में जबरदस्त होड़ चल रही है। इसलिए ये फाइल काफी अहम हो गई। ये सौदा तकरीबन 45 हजार करोड़ रुपये का है और इसे भारत के रक्षा उद्योग का सबसे बड़ा सौदा माना जा रहा है। इसे हासिल करने करने के लिए अमेरिका रुस फ्रांस स्वीडन और जमर्नी की कंपनियां पूरी कोशिश कर रही हैं।